Pääkaupunkiseudun matka-aikamatriisi 2015 | Saavutettavuuden maantiedettä
Aineisto käsittää matka-aika- ja etäisyystiedot kävellen, joukkoliikenteellä ja henkilöautolla kaikista pääkaupunkiseudun 250 metrin tilastoruuduista (13 231 kpl) kaikkiin pääkaupunkiseudun tilastoruutuihin (13 231 kpl). Ruudukko vastaa Tilastokeskuksen valtakunnallista tilastoruutua, jota käytetään myös YKR-aineistossa. Vuoden 2015 matriisissa tulokset on laskettu kahtena eri vuorokaudenaikana: 1) keskipäivällä ja 2) ruuhka-aikaan. Keskipäivän tulokset ovat vertailukelpoisen vuoden 2013 matriisin kanssa.
Aineisto on tuotettu Helsingin yliopiston Geotieteiden ja maantieteen laitoksen Savutettavuustutkimusryhmän MetropAccess-hankkeessa (2010–2016). Työtä ovat rahoittaneet KatuMetro-tutkimusohjelma sekä Helsingin yliopisto.
Aineisto (13 231 tekstititiedostoa) on jaettu niiden käsittelyn helpottamiseksi alikansioihin, jotka sisältävät useita (n. 4-150 kpl) matka-aikamatriisitulostiedostoja. Samaan kansioon on niputettu kaikki matka-aikamatriisit, joiden YKR-grid-ID:n neljä ensimmäistä numeroa ovat yhtenevät (esim. 5785xxx). Voit vilkaista matka-aikamatriisin ID-tunnisteiden (‘YKR_ID’) sijainnit ja tiedostokansioiden nimet tältä kartalta. Aineiston voi ladata kokonaisena pakattuna tiedostopakettina.
Lataa koko aineisto (13231 tekstitiedostoa pakattuna 3,4 GB):
HelsinkiRegion_TravelTimeMatrix2015.zip
Vuoden 2015 matriisissa on 14 puolipisteellä eroteltua ominaisuustietokenttää: 1) from_id, 2) to_id, 3) walk_t, 4) walk_d, 5) pt_r_tt, 6) pt_r_t, 7) pt_r_d, 8) pt_m_tt, 9) pt_m_t, 10) pt_m_d, 11) car_r_t, 12) car_r_d, 13) car_m_t, 14) car_m_d
Huom! Keskipäivän tulokset ovat vertailukelpoisia vuoden 2013 aineiston kanssa (Pääkaupunkiseudun matka-aikamatriisi 2013). Ruuhka-ajan tulokset ovat uusi ominaisuus vuoden 2015 matka-aikamatriisissa.
walk_t: Matka-aika lähtöruudusta kohderuutuun kävellen
AUTOREITITYS on tehty ArcGIS 10.2 -ohjelmiston OD Cost Matrix -työkalulla. Tieverkkoaineistona on käytetty Liikenneviraston kehittämän Digiroad-aineiston (Digiroad K) pohjalta muokattua MetropAccess-Digiroadia, jossa segmenttien läpikulkuajat on muutettu realistisemmiksi määrittämällä tieluokkakohtaisia risteyshidasteita. Laskennan impedanssina on käytetty tieverkkoaineiston matka-aikakoja ruuhka-aikaan ja keskipäivällä.
Vuoden 2015 aineiston julkisen liikenteen reititykset perustuvat maanantain 28.9.2015 aikataulutietoihin. Reititys toistettiin kahdelle eri vuorokauden ajalle:
Kaikki vuoden 2015 laskennat on tehty hyödyntäen Tieteen tietotekniikan keskus CSC:n laskentaresursseja (https://www.csc.fi/home).